
R E F E R A T   D E   A P R O B A R E
privind indexarea impozitelor, taxelor locale, chiriilor și redevențelor
 la nivelul municipiului Brad, județul Hunedoara pentru anul 2025




              Impozitele și taxele locale reglementate de titlul IX din Legea nr. 227/2015 privind Codul fiscal, cu modificările și completările ulterioare, constituie venituri proprii ale bugetelor unităților administrativ - teritoriale.
               Referitor la indexarea impozitelor și taxelor locale, art. 491 alin. 1 din același act normativ precizează că „în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale și Administraţiei Publice”. 
               Excepție fac sumele cuprinse în tabelul prevăzut în art. 470 alin. (5) şi alin. (6) care ”se indexează anual, în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri, se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.” 
              Sumele astfel indexate se aprobă prin hotărâre a consiliului local şi se aplică în anul fiscal următor.
              Conform Comunicatul de presă al Institutului Național de Statistică, rata inflației pentru anul 2023, față de anul 2022 este de 10,4 %, astfel că impozitele și taxele locale aplicabile la nivelul municipiului Brad, județul Hunedoara, în anul 2025, urmează a fi indexate cu acest indice de inflație față de nivelul taxelor și impozitelor locale stabilite pentru anul 2024.
               Art. 493 alin. 7 din Legea nr. 227/2015 privind Codul Fiscal, actualizată, instituie obligativitatea actualizării, prin hotărâre a consiliului local, a limitelor amenzilor prevăzute la alin. (3) şi alin. (4) din același articol, conform procedurii stabilite la art. 491, respectiv procedura descrisă mai sus cu privire la indexarea impozitelor și taxelor locale.
	           Precizez faptul că la sfârșitul anului se va iniția un nou proiect de hotărâre prin care se vor stabili impozitele și taxele locale (cuantum, modalitate de calcul, facilități) pentru anul 2025, urmând ca la stabilirea cuantumului acestora să se țină cont de această indexare.
        În contextul celor de mai sus, am inițiat prezentul proiect de hotărâre prin care am propus indexarea impozitelor, taxelor locale, chiriilor și redevențelor la nivelul municipiului Brad, județul Hunedoara cu rata inflației de 10,4 %, pentru anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.
        Am propus, de asemenea, indexarea cu rata inflației de 10,4 % a limitelor amenzilor prevăzute la art. 493 alin. 3 și alin. 4 din Legea nr. 227/2015 privind Codul fiscal, cu modificările și completările ulterioare, la nivelul municipiului Brad, județul Hunedoara, pentru anul 2025, conform Anexei care va face parte integrantă din hotărâre.
         Invoc în susţinerea propunerii mele prevederile art. 491 și ale art. 493 din Legea nr. 227/2015 privind Codul fiscal, cu modificările și completările ulterioare, ale art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997, ale art. 5 alin. 1 lit. a, art. 16 alin. 2, art. 20 alin. 1 lit. b, art. 27, ale art. 30 din Legea nr. 273/2006 privind finanțele publice locale, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

